Sepl Rifesser junior

miniatura|alt=Milia Stuflesser y Josef Rifesser Junior nevices l ann 1911|Milia Stuflesser y Josef Rifesser Junior nevices l ann 1911

Sepl Rifesser junior,   (* 21 de juni 1883 a Urtijëi; †18 de dezëmber 1984 a Urtijëi) fova n ferlëigher y desseniadëur de auteresc y statues a Urtijëi.
 Biografia 
Si loma fova Elisabeth Insam da Uridl y l pere Sepl Rifesser senior nce ël ferlëigher cun na gran berstot per auteresc y ars sacra a Urtijëi.
La scoles ovel fat a Bulsan y la scola d'ert a Urtijëi. Ilo ovel sciche nsenianc Stanislaus Langye, Hans Larch, Hubert Spanring, Ritter Felgel v. Famholz, Franz Haider y Adolf Keim. Si pere l à tëut pea per n viac te Böhmen y te Polen ulache l ova nce mparà a marciadé i auteresc che univa fat tla berstot da Stufan.

Ël se à maridà cun Emilie Stuflesser da Petlin l ann 1911, na muta dl ferlëigher Ferdinand Stuflesser, y i à abù doi mutans Milli marideda Grones y Mariele marideda cun Vinzenz Aldosser, che ie stat l diretëur dla scola de Urtijëi, y n mut Pepi.
Sepl Rifesser à dessenià l'autere dl Sacro Cuer tla dlieja de Urtijëi stiftà dala familia Stuflesser Ferdinand de PetlinFriedrich Moroder, Eduard Moroder: La Dlieja de S. Durich a Urtijei. Calënder de Gherdëina 1972, pl. 41..
Tla prima viera à Sepl à cumbatù via n Fascia, via n Fedom, sun l pass Campolongo y tl Trentin (Doss. dei Monti, Pasubio, Folgaria). Iló al vivù l ultimo di dla gran viëra. «Daduman ciantan-s mo «Gott erhalte den Kaiser», domesdì fova bele dut finà via, y nëus messan (o pudan) se n pië deviërs de cësa» nscila cuntovel.

Suënz jivl nce a crëp cun si jurman Carlo.
Suënz jivel nce de viac y l ie stat sui ciampanii de duta la gran ziteies dl’Europa. Ilo ti savova tan bel a udëi dut cant da auta.

Ai 21 de juni 1983 à duta la populazion de Urtijëi festejà i cënt ani de Sepl Rifesser.

 Autere de Padvariai 
L ann 1931 ie Josef jit tla Lituania a Padvariai a purté si gran autere, aut 6 metri y lerch 3 metri tl cunvënt de Padvariai. Chësc autere ie al dì da ncuei da udëi tl cunvënt francescan de Kaunas. Autere de Padvariai tla Lituania..
 Ncëries 
 Ambolt de Urtijëi dal 1951 al 1952Amboltc y Podesteies dal 1854 al 1954 a Urtijëi. Calënder de Gherdëina 1954, pl 29. Ël se ova cruzià per prim per la nueva scola mesana de Urtijëi.
 Fundadëur cun autri dla Cunferënza de San Vinzënz a Urtijëi. Eduard Moroder: 4O ani Cunferënzxa de San Vinzënz, a Urtijëi. Calënder de Gherdëina 1974, pl. 100..
 Cun d autri fundadëur dla Union di Ladins de GherdëinaRoland Verra: Storia dia Union di Ladins de Gherdëina dal 1945 al 1995. Calënder de Gherdëina 1996, pl. 31 (foto). 
 Diplom d' unëur, uneranza dal Chemun de UrtijëiLa cësa nueva de Cumun a Urtijëi.  Calënder de Gherdëina 1972, pl. 77..

 Notes 

 Bibliografia 
 Pepi Stuflesser: Viac de trëi Ladins d’Urtisei te Fanes, Travenanc y Lagazoi. Calënder de Gherdëina 1949, pl. 27-28.
 Vinzenz Mussner: Scultëures y zipladëures a Urtijëi, che ie é mo cunesciù. Calënder de Gherdëina 1982, pl. 46 (foto di lauranc dla berstot da Stufan - Sepl à 10 ani).
 Vinzenz Mussner: Dessëniadëures tl artejanat de Gherdëina. Calënder de Gherdëina 1983, pl. 58-59.
 Luis Mahlknecht: Bera Sepl Rifesser da Stufan à cumplì 100 ani. Calënder de Gherdëina 1984, pl. 35-37.

Categoria:Uem
Categoria:Persones de Gherdëina